《宿宝泉山慧日寺》
宋代·贺铸

日入不遑息，驱车更之东。
回蹊出蒙密，解袂迎长风。
风从何许来，历历江南钟。
顿辔阿兰若，虚庭月正中。
流萤逗深竹，白鸟巢青松。
华灯耿翠箔，瑶花擢春丛。
绝境美清夜，怳非尘界逢。
惜无一樽酒，幸与之子同。
明发即南北，浮生两飞蓬。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。